Mansour akked Mouloud Feraoun. D taddart,diɣ, n Massinissa Guermah, ilemẓi amezwaru i yeɣlin deg tefsut taberkan, ass n 18 deg yebrir 2001, s terṣasin n yiǧadermiyen. Xas ulamma ḥemmlen yilmeẓyen tamurt, meɛna amur ameqqran deg-sen yunag ɣer tmura n berra : rewlen i yir tudert d lmizirya, akken i aɣ-d-nnan wid-nni yeqqimen. ‘’Taddart, sima tettenqas : deg useggas n 1963, llan 2000 n yimezdaɣ. Akka tura ur wwiḍen ara 1200 n yimezdaɣ’’. I d-yenna Mass Khelifa Guermah.